**2-қосымша**

**"Астана медицина университеті" КеАҚ аппараттық кеңесінде комплаенс-офицердің сөзінен үзінді**

**(2024 жылғы 13 наурыздағы №2 хаттама)**

Қазақстан Республикасы Денсаулық сақтау министрлігінің (бұдан әрі - ҚР ДСМ) Орталық аппаратта 2024 жылғы 20 ақпандағы №181 бұйрығымен бекітілген, Қазақстан Республикасы Денсаулық сақтау министрлігінің ведомстволық ұйымдарында сыбайлас жемқорлық тәуекелдеріне ішкі талдау жүргізу (бұдан әрі – СЖТІТ) кестесі бекітілген.

СЖТІТ кестесіне сәйкес, ҚР ДСМ квазимемлекеттік секторының барлық субъектілері үшін талдау жүргізудің басталуы а. ж. наурыз айы болып белгіленді.

Келіп түскен СЖТІТ өткізу кестесінің негізінде, а. ж. 12 наурызда Басқарма Төрағасы - ректордың атына СЖТІТ жүргізуді бастау және оны дайындау туралы қызметтік жазба ұсынылды.

СЖТІТ **сыбайлас жемқорлық тәуекелдеріне ішкі талдау жүргізудің үлгілік қағидалары** (Қазақстан Республикасы Мемлекеттік қызмет істері және сыбайлас жемқорлыққа қарсы іс-қимыл агенттігі төрағасының 2016 жылғы 19 қазандағы № 12 бұйрығымен бекітілген, 16.01.2023ж. №21 өзгерістер енгізілді) және **сыбайлас жемқорлық тәуекелдеріне ішкі талдау жүргізу жөніндегі әдістемелік ұсынымдар** (Қазақстан Республикасы Сыбайлас жемқорлыққа қарсы іс-қимыл агенттігі (Сыбайлас жемқорлыққа қарсы қызмет) төрағасының 2022 жылғы "30" желтоқсандағы №488 бұйрығымен бекітілген) шеңберінде өткізілетін болады

**Қойылған міндеттерді жүзеге асыру үшін мынадай рәсімдерді жүргізу қажет:**

1. Университеттің интернет-ресурсында, бұқаралық ақпарат құралдарында (бұдан әрі – БАҚ) және әлеуметтік желілерде а.ж. **13 наурызында** СЖТІТ өткізуді бастау туралы хабарландыру жүргізу.

2. Сыбайлас жемқорлық тәуекелдеріне ішкі талдау жүргізуге дайындықты жүргізу мыналарды қамтиды:

1) қызметі сыбайлас жемқорлық тәуекелдеріне ішкі талдауға жататын бөлімшенің атауын айқындау, **бұл жағдайда Университет**;

2) Үлгілік қағидалардың 11 - тармағына сәйкес сыбайлас жемқорлық тәуекелдерін ішкі талдау бағыттары:

**- талдау объектісінің қызметін қозғайтын нормативтік құқықтық актілердегі сыбайлас жемқорлық тәуекелдерін анықтау.**

Бөлімшенің қызметіне қатысты нормативтік құқықтық актілерде сыбайлас жемқорлық құқық бұзушылықтар жасауға ықпал ететін дискрециялық өкілеттіктер мен нормалар айқындалады;

**-талдау объектісінің ұйымдастырушылық-басқарушылық қызметіндегі сыбайлас жемқорлық тәуекелдерін анықтау.**

Талдау объектісінің ұйымдастырушылық-басқарушылық қызметі деп *мыналар түсініледі*:

*1) персоналды басқару, оның ішінде сыбайлас жемқорлық тәуекелдеріне ұшырауы мүмкін лауазымдарды айқындау;*

*2) мүдделер қақтығысын реттеу;*

*3) мемлекеттік қызметтер көрсету;*

*4) рұқсат беру функцияларын іске асыру;*

*5) Бақылау-тексеру функцияларын іске асыру;*

*6) бюджет және қаржы қаражатын игеру және бөлу мәселелері;*

*7) жеке және заңды тұлғалармен шарттар жасасу;*

*8) Ақпараттық жүйелерді әзірлеу және пайдалану;*

*9) талдау объектісінің ұйымдастырушылық-басқарушылық қызметінен туындайтын өзге де мәселелер.*

3) Сыбайлас жемқорлық тәуекелдеріне ішкі талдау жүргізетін құрылымдық бөлімшені, лауазымды адамды (лауазымды адамдарды) немесе жұмыс тобының дербес құрамын айқындау:

- СЖТІТ жүргізу жөніндегі бұйрықты бекіту - **а. ж. 20 наурыз;**

4) сыбайлас жемқорлық тәуекелдеріне ішкі талдаумен қамтылатын кезеңді айқындау:

- қамтылатын кезеңі - **2023 жылғы шілдеден 2024 жылғы наурызға дейін** СЖТІТ-нің университетте сыбайлас жемқорлық тәуекелдеріне алдыңғы талдау 2022 жылдың маусымы мен 2023 жылдың маусымы аралығында жүргізілгенін ескере отырып, жылдарды қоса алғанда;

5) Сыбайлас жемқорлық тәуекелдеріне ішкі талдау жүргізу мерзімін айқындау:

**-** СЖТІТ жүргізу мерзімі - **А.ж. 1-30 сәуір аралығында,**  а. ж. **1 сәуірден бастап;**

6) Сыбайлас жемқорлық тәуекелдеріне ішкі талдау жүргізу және жұмыс нәтижелері үшін басшылық, үйлестіру және жауапкершілік жүктелетін сыбайлас жемқорлық тәуекелдеріне ішкі талдау субъектісінің лауазымды адамын айқындау **(жұмыс тобы басшысы – университеттің комплаенс офицері)**.

7) университеттің интернет-ресурсында, БАҚ-та және әлеуметтік желілерде СЖТІТ нәтижелерін жария талқылаудың басталуын жариялау - **а.ж. 17 сәуірге дейінгі мерзімде;**

8) СЖТІТ нәтижелерін жария талқылауды жүргізу - **А.ж. 24 сәуірге дейінгі мерзімде**;

9) СЖТІТ нәтижелері бойынша талдамалық анықтамаға қолқою - а. ж. **30 сәуірден 17 мамырға дейін**.

Талдамалық анықтамаға сыбайлас жемқорлық тәуекелдеріне ұшыраған лауазымды адамдардың **тізбесі қоса беріледі;**

10) СЖТІТ нәтижелері бойынша анықталған сыбайлас жемқорлық құқық бұзушылықтар жасауға ықпал ететін себептер мен жағдайларды жою жөніндегі іс - шаралар жоспарын (бұдан әрі - іс-шаралар жоспары) - **ағымдағы жылғы 31 мамырға дейінгі мерзімде әзірлеу**

11) талдамалық анықтаманы және іс-шаралар жоспарын университеттің интернет-ресурсында-ағымдағы жылғы **5 маусымға дейінгі мерзімде орналастыру.**

Осыған байланысты жұмыс тобына мынадай ақпаратты уақтылы ұсыну қажет:

1) Университеттің қызметін реттейтін құқықтық актілер, ішкі құжаттар;

2) Университеттің қызметі туралы ведомстволық статистикалық есептілік;

3) Университеттің қызметі туралы Мемлекеттік және құқық қорғау органдарының ақпараттық жүйелерінің деректері;

4) Университетке қатысты бұрын мемлекеттік органдар жүргізген тексерулердің нәтижелері;

5) Ішкі аудит қызметтерінің бақылау іс-шараларының нәтижелері (тексерілетін кезең үшін анықтамалар мен есептер);

6) сыбайлас жемқорлыққа қарсы мониторинг нәтижелері (бұрын жүргізілген);

7) бұқаралық ақпарат құралдарында жарияланымдар;

8) университет қызметкерлеріне қатысты жеке және заңды тұлғалардың өтініштері;

9) сыбайлас жемқорлық құқық бұзушылықтар жасағаны үшін талдау объектісі қызметкерлерінің анықталуы және жауапкершілікке тартылуы туралы мәліметтер;

10) сыбайлас жемқорлық тәуекелдеріне бұрын жүргізілген ішкі талдау нәтижелері (2023 ж. СЖТІТ, Жоспарға сәйкес сыбайлас жемқорлық тәуекелдерін жою жөніндегі жағдай);

11) Университет қызметшілерінің, қызметкерлерінің сауалнамасының (сұхбаттарының) нәтижелері;

12) ұсынуға Қазақстан Республикасының заңнамасында тыйым салынбаған өзге де мәліметтер.

Сондай-ақ, университет қызметкерлері сыбайлас жемқорлық тәуекелдеріне ішкі талдау жүргізуге уәкілетті тұлғаға, жұмыс тобына, жоғарыда аталған ақпарат көздеріне, сыбайлас жемқорлық тәуекелдері туралы мәліметтерді ұсыну, оның ішінде оларды азайту және жою жөнінде ұсыныстар, сыбайлас жемқорлыққа қарсы іс-қимыл мәселелері бойынша заңнаманы және құқық қолдану практикасын жетілдіру жөнінде ұсыныстар әзірлеу туралы хабардар етілді. Сонымен бірге, Университеттің қызметіне қатысты Қазақстан Республикасы заңнамасының нормаларын қолдану тәжірибесі түсіндірілді.